Diari Oficial de la Generalitat Valenciana


Sumari del DOGV 3908, del 02-01-2001 (2000/10824)

RESOLUCIÓ de 23 de novembre de 2000, de la Direcció General de Pesca i Comercialització Agrària, per la qual s'autoritza a Piscimed, SL la instal·lació d'un establiment de granja marina en el terme municipal d'Orpesa (Castelló).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/10185


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 23 de novembre de 2000, de la Direcció General de Pesca i Comercialització Agrària, per la qual s'autoritza a Piscimed, SL la instal·lació d'un establiment de granja marina en el terme municipal d'Orpesa (Castelló). [2000/S10155]
  
Vist l'expedient instruït a instància del senyor José María Cantavella Capdevila en representació de Piscimed, SL, sobre sol·licitud d'autorització administrativa per a la instal·lació d'un establiment de granja marina en terrenys de domini públic maritimoterrestre enfront del terme municipal d'Orpesa (Castelló), de conformitat amb la resolució de concessió d'ocupació de domini públic de data 17 d'octubre del 2000, del Ministeri de Medi Ambient, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre, amb una concessió de 80.500 metres quadrats de superfície de fons marins enfront del terme municipal d'Orpesa (Castelló), definits per un quadrilàter amb les coordenades següents:
  
A: 40º4,113'N 0º10,017'E
  
B: 40º4,033'N 0º10,137'E
  
C: 40º3,887'N 0º9,983'E
  
D: 40º3,967'N 0º9,863'E
  
i d'acord amb les condicions que es mencionen en l'informe de 15 d'agost del 2000, acceptat per l'interessat el 18 de setembre del 2000.
  
Segon
  
L'establiment comprendrà la instal·lació de 12 gàbies flotants de 16 metres de diàmetre, amb una ocupació de 80.500 metres quadrats i 2.412 metres quadrats de superfície explotable. El disseny de les gàbies, així com el sistema d'ancoratge, serà conformement s'especifica en el projecte visat número GN-14/1999 el 22 de febrer de 1999. Qualsevol variació que es faça en el projecte durant la realització inicial o modificacions futures hauran de comunicar-se a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, d'acord amb el que s'estableix en l'article 41 de la Llei de la Generalitat Valenciana 9/1998, de 15 de desembre, s'autoritza el cultiu de les espècies següents: orada (Sparus sp.) i llobarro (Dicentrarchus labrax). La capacitat màxima de producció serà de 240 tones d'orada i llobarro.
  
Quart
  
Es compliran les condicions i prescripcions de les resolucions següents:
  
- Resolució de declaració d'impacte ambiental de 9 de maig del 2000, de la Conselleria de Medi Ambient.
  
- Resolució de concessió d'ocupació de domini públic maritimoterrestre de 17 d'octubre del 2000, del Ministeri de Medi Ambient.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada, a criteri dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions mencionades en l'apartat quart d'aquesta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicaran als serveis territorials de la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que es realitzen, així com el funcionament de l'establiment. El titular està obligat a permetre l'entrada dels inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Piscimed, SL, queda registrada amb el número 018 d'establiments de cultius marins, d'acord amb el que s'estableix en l'article 55 de la Llei de la Generalitat Valenciana 9/1998, de 15 de desembre.
  
Onze
  
Aquest establiment quedarà subjecte al que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i caldrà notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment, amb indicació de la finalitat.
  
d) Els canvis de domicili o raó social i del número d'identificació social.
  
Aquesta resolució no posa fi a la via administrativa i contra ella es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.